માનવમિત્ર, અમદાવાદ : સલમાનખાન ફિલ્મ્સની આગામી ફિલ્મ લવરાત્રિના વિવાદને લઇ ગુજરાત હાઈકોર્ટમાં થયેલી જાહેરહિતની રિટ અરજીની મહત્વની સુનાવણી સુનાવણી હાથ ધરાઇ હતી. જેમાં સલમાન ખાન ફિલ્મ્સ તરફથી એવો બચાવ રજૂ કરાયો હતો કે, વિવાદ બાદ હવે લવરાત્રિ ફિલ્મનું નામ બદલીને લવયાત્રી કરવામાં આવ્યું છે. જો કે, અરજદાર હિન્દુ સંગઠન તરફથી આ બચાવનો સખત વિરોધ કરાયો હતો. પક્ષકારોને સાંભળ્યા બાદ હાઈકોર્ટે આ મામલે ફિલ્મના પ્રોડયુસર, સેન્સર બોર્ડ અને ફિલ્મના લેખક નિરેન ભટ્ટને નોટીસ જારી કરી કેસની વધુ સુનાવણી તા.૨૭મી સપ્ટેમ્બરના રોજ રાખી હતી.